CELEX: 21992A0331(02)
Language: el
Date: 1992-03-02 00:00:00
Title: Συμφωνία συνεργασίας μεταξύ της Ευρωπαϊκής Οικονομικής Κοινότητας και τρίτων χωρών COST για έντεκα έργα εναρμονισμένης δράσης στον τομέα της επιστήμης και τεχνολογίας των τροφίμων (Ειδικό Πρόγραμμα Έρευνας και Τεχνολογικής Ανάπτυξης "Flair")

Avis juridique important

|

21992A0331(02)

Συμφωνία συνεργασίας μεταξύ της Ευρωπαϊκής Οικονομικής Κοινότητας και τρίτων χωρών COST για έντεκα έργα εναρμονισμένης δράσης στον τομέα της επιστήμης και τεχνολογίας των τροφίμων (Ειδικό Πρόγραμμα Έρευνας και Τεχνολογικής Ανάπτυξης "Flair")  

Επίσημη Εφημερίδα αριθ. L 085 της 31/03/1992 σ. 0038

ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Μαρτίου 1992  σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και τρίτων  κρατών COST  για έντεκα έργα εναρμονισμένης δράσης στον τομέα της επιστήμης και τεχνολογίας των  τροφίμων (ειδικό πρόγραμμα έρευνας και τεχνολογικής ανάπτυξης «Flair») (92/182/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως άρθρο 130 Ο παράγραφος  2, την πρόταση της Επιτροπής (1), Σε συνεργασία με το Ευρωπαϊκό Κοινοβούλιο (2), Έχοντας υπόψη τη γνώμη της Οικονομικής και Κοινωνικής Επιτροπής (3), Εκτιμώντας ότι με την απόφαση 89/411/ΕΟΚ (4), το Συμβούλιο θέσπισε ειδικό πρόγραμμα έρευνας και  τεχνολογικής ανάπτυξης και στον τομέα της επιστήμης και τεχνολογίας των τροφίμων (1989 έως 1993)  («Flair») G ότι με βάση το άρθρο 7 της εν λόγω απόφασης εξουσιοδοτείται η Επιτροπή να  διαπραγματευθεί συμφωνίες, μεταξύ άλλων, με τρίτες χώρες που συμμετέχουν στην ευρωπαϊκή συνεργασία  στον τομέα της επιστημονικής και τεχνικής έρευνας (COST) και με τις ευρωπαϊκές χώρες που έχουν  συνάψει συμφωνίες - πλαίσιο για επιστημονική και τεχνική συνεργασία με την Κοινότητα, ΑΠΟΦΑΣΙΖΕΙ: Άρθρο 1 Εγκρίνεται εξ ονόματος της Ευρωπαϊκής Οικονομικής Κοινότητας η συμφωνία  συνεργασίας μεταξύ της Ευρωπαϊκής Κοινότητας και τρίτων κρατών COST για έργα εναρμονισμένης δράσης  στον τομέα της επιστήμης και τεχνολογίας των τροφίμων (ειδικό πρόγραμμα έρευνας και τεχνολογικής  ανάπτυξης «Flair»). Το κείμενο της συμφωνίας επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να  υπογράψουν την συμφωνία δεσμεύοντας την Κοινότητα. Βρυξέλλες, 2 Μαρτίου 1992. Για το Συμβούλιο Ο Πρόεδρος Joγo PINHEIRO   (1) ΕΕ αριθ. C 224 της 29. 8. 1991, σ. 5.  (2) ΕΕ αριθ. C 326 της 16. 12. 1991, σ. 64, και απόφαση της 12ης Φεβρουαρίου 1992 (δεν δημοσιεύθηκε  ακόμα στην Επίσημη Εφημερίδα).  (3) ΕΕ αριθ. C 40 της 17. 2. 1992, σ. 24.  (4) ΕΕ αριθ. L 200 της 13. 7. 1989, σ. 18.